b'\n_START_ARTICLE_\nVolkswagen Golf\n_START_SECTION_\nPirma karta\n_START_PARAGRAPH_\n1974\xc2\xa0m. gegu\xc5\xbe\xc4\x99 Volkswagen pristat\xc4\x97 pirmos kartos priekiu varom\xc4\x85 \xe2\x80\x9eGolf\xc4\x85\xe2\x80\x9c, kuris pakeit\xc4\x97 VW Beetle. V\xc4\x97liau VW pristat\xc4\x97 sporti\xc5\xa1kesn\xc4\xaf VW Golf GTI (1976\xc2\xa0m. bir\xc5\xbeel\xc4\xaf), dyzelinu varom\xc4\x85 versij\xc4\x85 (1976\xc2\xa0m. rugs\xc4\x97j\xc4\xaf), Jetta (Golf sedanas, 1979\xc2\xa0m. spal\xc4\xaf), Golf Cabriolet (1980\xc2\xa0m. saus\xc4\xaf) ir ant Golf platformos gamint\xc4\x85 Volkswagen Caddy._NEWLINE_Golf Mk1 JAV ir Kanadoje buvo pardavin\xc4\x97jamas kaip Volkswagen Rabbit, o Meksikoje kaip Volkswagen Caribe. Atnaujinta Golf Mk1 versija buvo gaminama Piet\xc5\xb3 Afrikoje kaip Citi Golf nuo 1984 iki 2009\xc2\xa0m.\n_START_SECTION_\nAntra karta\n_START_PARAGRAPH_\nAntros kartos Volkswagen Golf automobilis prad\xc4\x97tas gaminti 1983\xe2\x80\x931991\xc2\xa0m. Buvo pagaminta apie 6,3 mln automobili\xc5\xb3.\n_START_SECTION_\nTre\xc4\x8dia karta\n_START_PARAGRAPH_\nTre\xc4\x8dios kartos Volkswagen Golf automobilis buvo gaminamas 1991\xe2\x80\x931999\xc2\xa0m. Cabrio versija buvo gaminama 1994\xe2\x80\x932004\xc2\xa0m.\n_START_SECTION_\nKetvirta karta\n_START_PARAGRAPH_\nKetvirtos kartos Volkswagen Golf automobilis buvo gaminamas 1997\xe2\x80\x932003\xc2\xa0m._NEWLINE_\xc5\xa0ios kartos Golf nebuvo sukurtas kabrioletas, vietoj to kompanija naudoja senesn\xc4\x97s versijos kabriolet\xc4\x85 su pakeistais priekiniais, galiniais bamperiais, bei priekiniais \xc5\xbeibintais._NEWLINE_Galingiausia versija buvo R32. Ji tur\xc4\x97jo visai nauj\xc4\x85 VR6 3.2 L varikl\xc4\xaf su 24 vo\xc5\xbetuvais ir i\xc5\xa1gaunant\xc4\xaf 241 AG (180 kW) gali\xc4\x85 ir 320 Nm sukimo moment\xc4\x85. Volkswagen Golf v\xc4\x97l sudar\xc4\x97 puik\xc5\xb3 \xc4\xafsp\xc5\xabd\xc4\xaf\xc2\xa0\xe2\x80\x93 auk\xc5\xa1tos kokyb\xc4\x97s interjeras, tolygus va\xc5\xbeiavimas, patogus ir talpus. Ta\xc4\x8diau kai kuriems automobilis pasirod\xc4\x97 nepatikimas.\n_START_SECTION_\nPenkta karta\n_START_PARAGRAPH_\nPenktos kartos \xe2\x80\x9eVolkswagen Golf\xe2\x80\x9c oficialiai debiutavo 2003\xc2\xa0m. rugs\xc4\x97j\xc4\xaf tarptautiniame Frankfurto automobili\xc5\xb3 salone. Penktos kartos Golf gaminamas su dviej\xc5\xb3 bei keturi\xc5\xb3 dur\xc5\xb3 k\xc4\x97bulais bei trij\xc5\xb3 lygi\xc5\xb3\xc2\xa0\xe2\x80\x93 Trendline, Comfortline bei Sportline\xc2\xa0\xe2\x80\x93 vidaus \xc4\xafranga._NEWLINE_Penktosios kartos \xe2\x80\x9eGolf\xe2\x80\x9c nuo konvejeri\xc5\xb3 nuried\xc4\x97jo su 7 skirtingais naujais varikliais, kuriuose \xc4\xafdiegtos naujausios tiesioginio \xc4\xafpur\xc5\xa1kimo technologijos. Buvo si\xc5\xabloma rinktis i\xc5\xa1 keturi\xc5\xb3 galim\xc5\xb3 agregat\xc5\xb3: montuojami benzininiai 1,4 litro 75 AG ir 1,6 litro 102 AG ir du turbodyzeliniai TDI (1,9 litro 105 AG ir 2,0 litro 140 AG) agregatai.'